open-index/open-wikipedia-markdown huggingface dataset:
انوریکسیا

تصغیر|انوریکسیا یا موٹے ہو جانے کے اکثر غلط تاثر اور اس کے غلط اور جان لیوا اثرات
**انوریکسیا**  عمومًا خواتین، خاص طور پر کھلاڑیوں اور اداکاراؤں میں دیکھی جانے والی ایک عام بیماری کا نام ہے۔ یہ ایک کھانے کی بد نظمی ہے جو عمر کے بڑھنے کے ساتھ جسم کے زیادہ وزنی اور بے ڈول ہو جانے کا حد سے زیادہ خوف رکھتے ہوں - ایک مطالعہ میں تقریبا 14 فی صد نوجوان خواتین کھلاڑیوں اور 3 فی صد نوجوان مرد کھلاڑیوں نے کھانے کی خرابی کی شکایت ہونے کے نشانات ظاہر کیے ہیں۔
انورکسیا کے ساتھ کھلاڑیوں کو اکثر سخت تربیت اور غذائیت کی ہدایات کے لیے وقف کیا جاتا ہے، جس سے انھیں کھانے کی خرابی کی شکایت کو چھپانے کے لیے یہ نسبتًا آسان ہے۔ وہ تربیتی شیڈولوں، مقابلہ، سفر یا کسی بھی قسم کے عذر کا استعمال نہیں کرتے ہیں۔ ابتدائی طور پر، یہ وزن میں کمی میں ان کی مدد کرسکتا ہے، لیکن وقت کے ساتھ یہ مسلسل جسم پر مضرر اثر رکھ سکتا ہے اور موت کا بھی سبب بن سکتا ہے۔

انوریکسیا والے لوگ غیر معمولی طور پر کھانے، کھانے اور وزن پر گرفت کے لیے مرکوز یا ضرورت سے زیادہ فکر مند رہتے ہیں۔. ان کے وزن میں اضافے کا ایک غیر معمولی خوف طاری رہتا ہے۔ ان میں سے بہت سے لوگ خود کو زیادہ وزن یا موٹے طور پر دیکھتے ہیں، اگر چیکہ کئی بار یہ بھی ممکن ہے کہ ثبوت کے ساتھ سامنا بھی ہو کہ وہ وزن میں کم اور کمزور ہیں.

## مزید دیکھیے
* موٹاپا
* صحت کی دیکھ ریکھ
* صحت

## حوالہ جات

زمرہ:عصبی عدم اشتہا
زمرہ:آر ٹی ٹی
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اسرائیل ترکیہ تعلقات

**اسرائیل ترکیہ تعلقات** ریاست اسرائیل اور جمہوریہ ترکیہ کے مابین دوطرفہ تعلقات ہیں۔ اسرائیل اور ترکیہ کے تعلقات باضابطہ طور پر مارچ 1949ء میں طے پائے تھے۔ جب ترکیہ اسرائیل ریاست کو تسلیم کرنے والا پہلا مسلمان اکثریتی ملک تھا۔ ۔ سن 1950 میں پہلے ترک سفیر سیف اللہ نے اسرائیل انتظامیہ کو اپنے سفارتی اسناد پیش کیں اور یوں ان دونوں کے درمیان باضابطہ سفارتی تعلقات قائم ہو گئے۔۔ دونوں ممالک نے عسکری، تزویراتی اور سفارتی تعاون کو ترجیح دی، جب کہ مشرق وسطی میں علاقائی عدم استحکام کے حوالے سے تشویش/خدشات سے متعلق تبادلہ کیا گیا۔
[تصغیر|245px|[رجب طیب ایردوان کی اسرائیل فلسطین پالیسی کے بارے میں ایک کارٹون]]

## مزید دیکھیے
* ترکی کا یہودی عجائب گھر

## حوالہ جات

## بیرونی روابط
* Official website of the Turkish Community in Israel
* Relations between Turkey and Israel (from the website of the Turkish Ministry of Foreign Affairs)
* Embassy of Israel in Ankara, Turkey
* A timeline of Turkey-Israel relations by the Washington Institute of Near East Studies
* Study of Turkish-Israeli Cooperation and its implications on Greece
* Turkish-Israeli Relations: Strain on a Fragile Alliance 11 جون 2009
* Turkish-Israeli Relations: Is It All About Iran?
* In Israel, Concerns over Turkey's Present Orientation and Future Course Balkanalysis.com, 19 فروری 2011
* Cohen, M. & Freilich, C.D. Breakdown and Possible Restart: Turkish-Israeli Relations under the AKP, Israel Journal of Foreign Affairs VIII : 1 (2014) pp 39–55

زمرہ:اسرائیل ترکیہ تعلقات
زمرہ:اسرائیل کے دوطرفہ تعلقات
زمرہ:ترکیہ کے دوطرفہ تعلقات
سنگاپور کرکٹ کلب گراؤنڈ

**سنگاپور کرکٹ کلب گراؤنڈ**  سنگاپور میں ایک کرکٹ گراؤنڈ ہے۔

## حوالہ جات

زمرہ:سنگاپور کے کرکٹ میدان
زمرہ:سنگاپور میں کرکٹ
زمرہ:سنگاپوری عمارات و ساخات نامکمل
زمرہ:سنگاپوری کھیلوں کے نامکمل مضامین
سٹی اوول

**سٹی اوول**  سابقہ نام **الیگزینڈرا پارک** 
پیٹرماریٹزبرگ، جنوبی افریقا میں کثیر المقاصد اسٹیڈیم ہے۔

## حوالہ جات

زمرہ:1888ء میں پایہ تکمیل کھیل مقامات
زمرہ:جنوبی افریقا کے کرکٹ میدان
زمرہ:جنوبی افریقا میں کثیر المقاصد اسٹیڈیم
زمرہ:پیٹرماریٹزبرگ
زمرہ:کرکٹ عالمی کپ، 2003ء کے گراؤنڈ
زمرہ:ویکی ڈیٹا سے مطابقت رکھنے والی مختصر تفصیل
کنرارا اکیڈمی اوول

**کنرارا اکیڈمی اوول**  بندر کنرارا، پوچونگ، سلنگور، ملائیشیا میں ایک کرکٹ اسٹیڈیم ہے۔ 

## حوالہ جات

زمرہ:ملائشیا کے کرکٹ میدان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ملائیشیا میں 2003ء کی تاسیسات
زمرہ:2003ء میں پایہ تکمیل کھیل مقامات
فیس شیلڈ

[تصغیر|[ایبولا وائرس کے مریضوں کی دیکھ ریکھ کے دوران ایک نرس فیس شیلڈ پہنی ہوئی ہے۔]]
**فیس شیلڈ**  ایک قسم کا شخصی حفاظتی آلہ ہے۔ اس کا مقصد اپنے پہننے والے کے پورے چہرے (یا اس کے ایک حصے) کو خطرات سے بچانا ہے، جیسے کہ کسی اڑتی شے، سڑک پر پڑے کوڑ کے ڈھیر، کیمیاوی مادوں کا اچھلنا (تجربہ گاہ یا صنعت میں) یا امکانی انفیکشن بھرے مادوں میں (طبی یا تجربہ گاہ کے ماحول میں)۔

## فیس شیلڈ اور ماسک
ماسک سانس کے ذریعے جسم کے اندر وائرس یا گیس پر مبنی مادے کو کو جانے سے روکتا ہے۔ فیس شیلڈ کونوں سے کھلی ہوتی ہے، ایسے میں وائرس کے پرزے چہرے پر چپک سکتے ہیں۔ اگر کوئی صحت کی دیکھ ریکھ میں ہے تو انھیں ماسک اور فیس شیلڈ دونوں لگانا ضروری ہے۔ فیس شیلڈ سے مزید حفاظت ہوتی ہے، لیکن ماسک کا استعمال اس سے کہیں زیادہ ضروری ہوتا ہے۔ یہ ضرورت خاص طور پر کورونا وائرس جیسی عالمی وباؤں کے دور میں ڈاکٹروں اور نرسوں کو زیادہ ہوتی ہے۔

## مزید دیکھیے
* کورونا وائرس

## حوالہ جات

زمرہ:سر پوش
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
کووڈ 19 ایپ

[تصغیر|[کورونا وائرس سے متعلق تنبیہ کرنے والے ایک موبائل فون ایپ کا اسکرین شاٹ]]
**کووڈ 19 ایپ**  دنیا بھر میں پھیلی موبائل سافٹ ویئر ایپوں کو کہا جاتا ہے جو کورونا وائرس کی عالمی وبا سے مقابلہ کرنے کے لیے استعمال کیا جاتا ہے، یعنی وہ طریقۂ کار جس سے ان لوگوں ("رابطوں"/ "کانٹیکٹس") کا پتہ چلا جا سکے جن کے ساتھ ایک متاثرہ شخص مل چکا ہے اور کچھ وقت گزار چکا ہے۔

ایسی کئی ایپ موجود میں آ چکی ہیں یا تجویز کی جا چکی ہیں، جن میں سے کچھ کو چند جغرافیائی خطوں میں حکومت کی تائید بھی حاصل ہے۔ ایسے کئی فریم ورک تیار کیے جا چکے ہیں جن سے رابطوں ڈھونڈا جا سکے۔ ان ایپوں کو لے نجی زندگی کے احترام کے خدشات کو بھی ہوا ملی ہے، خصوصًا اس بات لے کر اس سے ایب صارفین کے جغرافیائی محل وقوع پر مرکوزیت ہے۔

اس معاملے میں کم تر نجی معاملوں پر اثر انداز متبادلات بھی موجود ہے جن میں بلو ٹوتھ سگنلوں کا استعمال شامل ہے تاکہ ایک صارف سے دوسری صارف کی دوری کا ان دونوں کے سیل فونوں کی مدد سے جائزہ لیا جا سکے۔ 10 اپریل 2020ء کو گوگل اور ایپل نے متحدہ طور پر اعلان کیا کہ وہ ایسی بلو ٹوتھ پر مبنی ایپوں کو سیدھے اپنے اپنے اینڈروئیڈ اور آئی او ایس نظاموں سے جوڑ رہے ہیں۔ بھارت میں کووڈ 19 کے پھیلاؤ پر گرفت رکھنے کے لیے آروگیا سیتو متعارف کیا گیا، جو سب سے تیزی سے پھیلنے والی ایپ ہے۔ یہ 50 ملین صارفین کے ساتھ پوکے مان گو کو مات دیتے ہوئے محض 13 دن میں کافی آگے نکل گئی۔

## مزید دیکھیے
* کورونا وائرس

## حوالہ جات

زمرہ:اجتماعی نگرانی
زمرہ:اخفائے راز
زمرہ:کووڈ 19 عالمی وبا سے مربوط سافٹ ویئر
زمرہ:موبائل ایپ
زمرہ:کووڈ 19 عالمی وبا کا سائنسی اور تکنیکی جواب
زمرہ:ویکی ڈیٹا سے مختلف مختصر وضاحت
مہندر یادیو

**مہندر یادیو** (وفات جولائی 5, 2020) ایک انڈین نیشنل کانگریس کے سیاست دان تھے۔ جو دہلی کے حلقے پالم سے 1998ء میں ایم ایل اے منتخب ہوئے۔ یادیو کو 1984ء کے سکھ مخالف فسادات  کے ایک مقدمے میں مجرم قرار دیا گیا تھا اور دس سال کی سزا سنائی گئی تھی۔

یادیو کی وفات 5 جولائی 2020ء کو بھارت میں کورونا وائرس کی وبا کووڈ-19 سے ہوا۔ ان کا کورونا وائر کے مرض کا نتیجہ 26 جون 26 2020ء کو مثبت آيا تھا

## مزید دیکھیے
* 1984ء کے سکھ مخالف فسادات

## حوالہ جات

زمرہ:انڈین نیشنل کانگریس کے سیاست دان
زمرہ:1984ء کے سکھ مخالف فسادات
زمرہ:بھارتی مجرمین
زمرہ:سال پیدائش غیر موجود
زمرہ:2020ء کی وفیات
زمرہ:بھارت میں کورونا وائرس کی وبا سے اموات
زمرہ:1949ء کی پیدائشیں
زمرہ:دہلی کے سیاست دان کے نامکمل مضامین
زمرہ:بیسویں صدی کی پیدائشیں
زمرہ:دہلی کے ایم ایل اے، 1998ء-2003ء
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی حراست میں وفات پانے والے قیدی
موبائل ایپ

[تصغیر|[روس اور دنیا کے تقریبًا ہر حصے میں استعمال ہونے والی موبائل ایپ واٹس ایپ کا ایک روسی زبان کے انٹرفیس کے ساتھ دستیاب اسکرین شاٹ]]
**موبائل ایپ**  ن کمپیوٹر پروگراموں کو کہتے ہیں جو سمارٹ فون، ٹیبلیٹ اور دیگر موبائل نوعیتوں پر چلانے کے لیے بنایا جاتا ہے۔ فیس بک، یو ٹیوب، گوگل پلے، گوگل سرچ، پندورا (Pandora), گوگل میپس، جی میل، انسٹا گرام، ایپل میپس وغیرہ موجودہ دور کے کچھ مقبول موبائل ایپ ہیں۔

موبائل ایپس عمومًا ایپوں کی تقسیم کے ایسے پلیٹ فارموں کے ذریعے سے موجود ہوتے ہیں، جیسے کہ پلے اسٹور۔ اس کی شروعات 2008ء میں ہوئی تھی۔ ایپل ایپ سٹور، گوگل پلے اور بلیک بیری ایپ ورلڈ وغیرہ کچھ اہم ایپوں کی تقسیم کے پلیٹ فارم ہیں۔ کچھ ایپ مفت ملتے ہیں جبکہ دیگر کو خریدنا پڑتا ہے۔

## ایپ کے ذریعے نگرانی

یوں تو ایپوں کے ان کے ڈیزائن کے حساب سے مختلف استعمالات ہوتے ہیں، تاہم عالمی وبا کورونا وائرس کے دور میں اس ان کا اضافی استعمال شروع ہوا۔ جرمنی جیسے کچھ ممالک نے ایسے اسمارٹ فون ایپ تیار کیے ہیں جو شہریوں کو خبردار کر سکتی ہیں کہ وہ کسی ایسے شخص کے قریب تو نہیں جو کووڈ 19 کے مرض میں مبتلا ہے۔ ایشیاء میں اسی طرح کی ایپس بڑے پیمانے پر استعمال کی جا رہی ہیں لیکن جرمنی میں شہریوں کی نجی معلومات استعمال کرنے کے قوانین بہت سخت ہیں۔ اس لیے عوام کو رضاکارانہ طور پر یہ ایپ استعمال کرنا پڑا۔

## مزید دیکھیے
* ٹک ٹاک

## حوالہ جات


زمرہ:موبائل سافٹ ویئر
زمرہ:یوزر انٹرفیس ٹیکنکس
زمرہ:ویکی ڈیٹا سے مطابقت رکھنے والی مختصر تفصیل
زمرہ:سافٹ ویئر کی تیاری
حارث بن ہاشم

**حارث بن ہاشم** (وفات 634، 636 یا 639) بنی مخزوم سے تعلق رکھنے اولے ایک صحابی تھے جو شام کی فتح والی مہم کا اپنی وفات تک حصہ رہے۔

## حوالہ جات

## کتابیات
* 
* 
* 
* 

زمرہ:630ء کی دہائی کی وفیات
زمرہ:ساتویں صدی کی عرب شخصیات
زمرہ:بنی مخزوم
زمرہ:صحابہ
زمرہ:عرب بازنطینی جنگوں کی عرب شخصیات
زمرہ:ساتویں صدی عیسوی میں طاعون سے اموات
زمرہ:صحابہ و صحابیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:شام کی اسلامی فتوحات کی شخصیات
زمرہ:شہداء صحابہ
ایاز گل

**اياز گل** (انگريزی:Ayaz Gul) سندھ پاکستان سے تعلق رکھنے والے سندھی زبان کے مشہور شاعر ہیں جس کی کئی کتابیں شائع ہوئی ہیں۔ ان کا کلام ریڈیو پاکستان ، حیدرآباد، خیرپور اور پاکستان ٹیلی وژن نیٹ ورک کراچی سینٹر سے نشر ہوا ہے۔

## حالات زندگی
ایاز گل کا پورا نام ایاز علی دل ہے اور اس کے والد کا نام رجب علی دل ہے۔ یہ 6 مارچ 1959ء کو سندھ کے ضلع سکھر کے شہر سکھر میں پیدا ہوئے۔

## تعلیم
ایاز گل نے ابتدائی تعلیم سے ایف سی تک تعلیم سکھر میں حاصل کی۔ اس نے 1980ء میں ایم اے سندھی ادب میں کی ڈگری شاہ عبداللطیف یونیورسٹی خیرپور سے حاصل کی اول گلڈ میڈل حاصل کیا۔ ایم اے بین الاقومی تعلقات میں 1981ء کی اور پھر ایل ایل بی کی ڈگری لی۔

## شاعری کی ابتدا
ایاز گل نے شاعری کی ابتدا بچپن سے کی۔ 1971 ء میں پہلا شعر لکھا جب ساتویں جماعت میں پڑھتا تھا اس کا پہلا شعر 1973ء میں ادیوں مئگزین کراچی میں شایع ہوا۔ اس کے بعد اس نے باقاعدہ لکھتے رہے اور اپنے ہمعصر شعرا میں نمائندہ جگہ لے لی۔ اس کی شاعری سندھی کے معیاری رسالوں اور اخباروں میں شایع ہوئی ہے۔ اس کی بہت کتابیں بھی شایع ہوئی ہیں۔

## ادبی اور علمی خدمات
ایاز گل 1983ء میں سندھ پبلک سروس کمیشن کا امتحان پاس کر کے تعلیم کے شعبے میں سندھی ادب کے لیکچرر مقرر ہوئے اور سات سال خدمات سر انجام دیں۔ 1990ء میں شاہ عبدالطیف یونیورسٹی میں لیکچرر مقرر ہوئے ہوئے۔ 1997ء میں اسسٹنٹ پروفیسر بنے۔ پروفیسر اور شعبہ سندھی کے جیئر مین بنے۔ یہ میمبر سینیٹ اور سینڈیکیٹ کمیٹی شاہ عبد اللطیف یونیورسٹی، میمبر گورننس باڈی تعلیمی بورڈ سکھر رہے۔ تنویر عباسی چیئر اور سچل سرمست چیئر شاہ عبدالطیف یونیورسٹی کے انچارج رہے۔ میمبر بورڈ آف گورننس باڈی سندھی ادبی بورڈ بھی رہے ہیں۔ادب کے حوالے سے ایاز گل بچوں کی شاعری کے بھی نمایاں شاعر ہیں۔ سندھی ادبی سنگت سندھ کے سیکریٹری جنرل رہ چکے ہیں۔ ایاز گل کی شاعری نامور گلوکاروں نے گائی ہے۔یہ جدید غزل کے منفرد شاعر مانے جاتے ہیں۔

## ایوارڈ
* ایم اے سندھی ادب پہلی پوزیشن گولڈ میڈل ایوارڈ، 1980ء
* بہترین کتاب کا ایوارڈ، انسٹی ٹیوٹ آف سندھالوجی، 1978ء
* کتاب گل تارا پر گولڈ میڈل ایوارڈ، ینگ رائیٹر فورم کی جانب سے، 1979ء
* کتاب ڈینہں ڈٹھے جا سپنا پر گولڈ میڈل سندھ گریجویٹ ایسوسی ایشن، 1992ء
* کتاب تو بن کہڑا چھانورا پر سندھی ادبی سنگت ایوارڈ، 1992ء
* کتاب ڈکھ جی نہ پجانی آ، سندھی زبان کا با اختیار ادارہ، ایوارڈ 1997ء
* اکادمی ادبیات پاکستان ایوارڈ ، 1997ء
* سچل سرمست ایوارڈ، 1997ء اور 2000ء
* ساؤتھ ایشیا پبلیکیشن اسٹار ایوارڈ، 2003ء
* بہترین شاعر پی ٹی وی ایوارڈ، 2000ء اور 2001ء
* شیخ ایاز شیلڈ، 2002ء

## کتابیں
* سوچوں سرہا گل، 1978ء
* گل ائیں تارا (بچوں کے لیے شاعری) 1979ء
* پِيلا گل پلاند میں (غزل) 1980ء
* ڈینہں ڈٹھے جا سپنا (شاعری) 1984ء
* توبن کہڑاا چھانورا (شاعری) 1992ء
* دک جی نہ پجانی آ (شاعری) 1997ء
* ميلے جی تنہائی شاعری 1999ء
* سکھر جوں يادگيريوں (تالیف) 2001ء
* پواں شل قبول (تنوير عباسی پر مقالے، ترتيب) 2006ء
* روشن آ سانجھی (ترتيب) 2008ء
* مسٹسزم سندھ اينڈ سچل سرمست، مرتب، 2011ء

## حوالہ جات

زمرہ:1959ء کی پیدائشیں
زمرہ:بقید حیات شخصیات
زمرہ:پاکستانی شعرا
زمرہ:سندھی شخصیات
زمرہ:سندھی شعرا
زمرہ:ضلع سکھر کی شخصیات
زمرہ:جامعہ شاہ عبد اللطیف کا تدریسی عملہ
زمرہ:سندھی زبان کے شعرا
راجہ محمد انور

راجا محمد انور
 
راجا انور راولپنڈی کی تحصیل کلرسیداں کے نواحی علاقہ درکالی شیرشاہی میں 1948ء میں پیدا ہوئے انھوں نے ابتدائی تعلیم گورنمنٹ ہائی اسکول کلرسیداں سے حاصل کی بعد ازاں گولڈن کالج راولپنڈی میں داخلہ لیا وہاں سے آپ نے ایک طالب علم لیڈر کی حثیت سے اپنا نام پیدا کیا1966سے 1968ء تک کالج کی سٹوڈنٹ یونین کے سیکرٹری اور صدر کے عہدہ کے لیے منتخب رہے۔ 7نومبر1968ء کی صبح جنرل ایوب خان کے خلاف طلبہ کا پہلا جلوس انہی کی قیادت اور صدارت میں گورڈن کالج، راولپنڈی سے برآمد ہوا جو بعد ازاں ایک عظیم قومی اُبھار میں ڈھل گیا۔ اسی تحریک کے نتیجے میں مارچ 1969ء میں ایوب خان کو مستعفی ہونا پڑا۔ راجا انور اس دوران بارہا پولیس کے جبرو تشدد کا نشانہ بھی بنے اور قید بھی ہوئے۔ 1970ء میں پاکستان کے دوسرے فوجی حکمران جنرل یحییٰ خان نے انھیں مارشل لا پر تنقید کرنے کے جرم میں ایک سال قید با مشقت کی سزا سنائی۔ انھوں نے یہ سزا بہاولپور جیل میں کاٹی۔ اُن کی پہلی کتاب ’’بڑی جیل سے چھوٹی جیل تک‘‘ اسی دور کی داستان ہے۔ انھوں نے 1972ء میں پنجاب یونیورسٹی سے فلسفے میں ماسٹرز کی ڈگری اعزاز کے ساتھ حاصل کی۔ اُن کا ریسرچ مقالہ ’’مارکسی اخلاقیات‘‘ کے عنوان سے کتابی شکل میں شائع ہوا۔ اُن کی مشہور کتاب ’’جھوٹے روپ کے درشن‘‘ پنجاب یونیورسٹی کے مہکتے دبستان میں محبت کی آنچ پر پگھلتے جذبات کی حقیقی روداد ہے۔
1973-77ء وہ وزیر اعظم بھٹو کے مشیر برائے طلبہ رہے۔ 1978 ء میں اُن کی کتاب ’’ہمالہ کے اُس پار‘‘ شائع ہوئی۔ 1979ء میں جلا وطن ہوئے۔ 1980-83ء وہ کابل جیل میں قید رہے۔ بلکہ میڈیا میں اُن کے مارے جانے کی خبر بھی نشر ہو گئی۔ اسی قید کے دوران انھوں نے ’’Tragedy of Afghanistan‘‘ نامی کتاب لکھی جو برطانیہ اور امریکا سمیت دنیا کے چھ ممالک سے شائع ہوئی۔ 1996ء میں ان کی کتاب ’’Terrorist Prince‘‘ شائع ہوئی۔ وہ 1996ء سے 2007ء تک ’بازگشت‘ کے عنوان سے باقاعدگی سے کالم لکھتے رہے۔ ’’قبر کی آغوش ‘‘ اُن کی نئی کتاب ہے جو کابل کے بدنام زمانہ زنداں پُلِ چرخی میں بیتے درد انگیز لمحات کی لمحہ بہ لمحہ کہانی ہے۔راجا انور کل پنجاب ایجوکشن ٹاسک فورس کے چئیرمین ہیں اور پنجاب بھر میں تعلیمی حوالے سے اپنی خدمات سر انجام دیتے رہے ہین۔

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ضیاء اللہ قادری

**ابوالحامد محمدضیاء اللہ قادری** مصنف کتب کثیرہ مناظر اسلام اور اہلسنت کے عظیم علما میں شمار ہوتے ہیں
## ولادت
مولانا ضیاء اللہ قادری 19 ذی القعد 1365ھ بمطابق 15 نومبر 1946ء کو کوٹلی لوہاراں مغربی ضلع سیالکوٹ میں پیداہوئے ان کے والد کا نام محمد اسماعیل قادری راجپوت بھٹی قبیلہ سے تھے
## تعلیم و تربیت
پانچ سال کی عمر میں اسکول میں داخل ہوئے قرآن مجید اور ابتدائی فقہ کی کتابیں مولانا محمد امام الدین قادری سے پڑھیں 1960ء میں گورنمنٹ ہائی اسکول کوٹلی لوہاراں سے میٹرک کیا اس کے بعد دار العلوم جامعہ حنفیہ دو دروازہ سیالکوٹ سے قرآن و حدیث و فقہ کی تعلیم حاصل کی درس نظامی کے ساتھ علم طب بھی حاصل کی 1970ء میں درس نظامی سے فارغ التحصیل ہوئے
## سلسلہ بیعت
مولانا محمد ضیا ءاللہ قادری نے 1965ء میں بیعت کی ان کا سلسلہ بیعت پیر محمد شفیع قادری دربار عالیہ غوثیہ ڈھوڈا شریف ضلع گجرات سے تھا
## خطابت
1968ء میں مرکزی جامع مسجد علامہ عبد الحکیم تحصیل بازار سیالکوٹ کے خطیب محمد یوسف نقشبندی کے وصال کے بعد مولانا ضیا اللہ قادری نے خطابت سنبھالی اور تا حیات اسی مسجد میں خطابت کی اور دار العلوم قادریہ کی خدمت میں گزاری
## القاب و خطابات
آپ کو محبت کرنے والوں کی طرف سے یہ القاب و خطابات ملے
خطیب عرب و عجم، مبلغ یورپ،آفتاب اہلسنت ، ضیائے ملت،سلطان المناظرین ،فخر الواعظین، محقق دوراں ، فخر الدلائل،رئیس التقریر و التحریر،مصنف کتب کثیرہ،عظیم مذہبی سکالر،تیغ بے نیام،مناظر اسلام ،عاشق مصطفے، دیوانہ غوث الوریٰ،محبوب الاولیاء اور عمد ۃ الاولیاء تھے
## تصنیفات
* الانوار محمدیہ
* سیرت غوث الثقلین
* اہل سنت وجماعت کون ہیں
* فضائل صحابہ کبار
* میلاد مصطفے
* گیارہویں شریف
* مشائخ قادریہ
* فرقہ ناجیہ
* مخالفین پاکستان
* وہابی مذہب
* گستاخی کا انجام
* ہاتھ پاؤں چومنے کا ثبوت
* وہابیت کا پوسٹ مارٹم
* ختم غوثیہ کا جواز
* مدلل تقریریں
* تبلیغی جماعت سے اختلاف کیوں
* الوہابیت
* نجد سے قادیان براستہ دیوبند
* خلفائے ثلاثہ اوراہلبیت اطہار کے تعلقات اور رشتہ داریاں
* قصر وہابیت پر بم
* عقائد وہابیہ
* فقہ وہابیہ
* وہابی توحید
* وہابیت و مرزائیت
* مرزا قادیانی کی حقیقت
## وفات
29 ربیع الاول 1423ھ بمطابق 11 جون 2002ء بروز منگل وفات پائی
## حوالہ جات

زمرہ:علمائے اہلسنت
زمرہ:1946ء کی پیدائشیں
زمرہ:2002ء کی وفیات
زمرہ:ضلع سیالکوٹ کی شخصیات
سعید بن علی بن وہف قحطانی

**سعید بن علی بن وہف قحطانی** (1952ء – 2018ء) سعودی عالم دین اور کاتب تھے۔ مشہور حصن المسلم کے مصنف ہیں، سنہ 1371ھ میں ”العرین“ گاؤں میں پیدا ہوئے، قبیلہ قحطان سے تھے اور وہ امام مسجد بھی تھے۔ اسی (80) کے قریب کتابیں لکھیں، ٓان میں اہم تصنیف *حِصنُ المُسلم* ہے۔ وہ بہ روز پیر 21 محرم 1440ھ بہ مطابق 1 اکتوبر 2018ء کو انتقال کر گئے۔
## تصنیفات
سعید بن علی بن وہف قحطانی کی اہم تصنیفات:
* من أحكام سورة المائدة.
* مرشد المعتمر والحاج والزائر في ضوء الكتاب والسنة.
* العمرة والحج والزيارة في ضوء الكتاب والسنة.
* بر الوالـدين مفهوم, وفضائل وآداب وأحكام في ضوء الكتاب والسنة.
* صلة الأرحام مفهوم وفضائل وآداب وأحكام في ضوء الكتاب والسنة.
* حصن المسلم.
* مناسك الحج والعمرة في الإسلام في ضوء الكتاب والسنة.
* رمي الجمرات في ضوء الكتاب والسنة وآثار الصحابة.
* الربا أضراره وآثاره في ضوء الكتاب والسنة.
* زكاة الفطر في ضوء الكتاب والسنة.
* الصيام في الإسلام في ضوء الكتاب والسنة.
* شرح أسماء الله الحسنى في ضوء الكتاب والسنة.
* طهور المسلم في ضوء الكتاب والسنة.
* آفات اللسان في ضوء الكتاب والسنة.
* الجهاد في سبيل الله.
* نور السنة وظلمات البدعة.
* الجهاد في سبيل الله فضله ومراتبه وأسباب النصر على الأعداء.
* صلاة المسافر مفهوم وأنواع وآداب ودرجات وأحكام.
* نور الإيمان وظلمات النفاق في ضوء الكتاب والسنة.
* الربا:اضراره وآثاره في ضوء الكتاب والسنة.
* شرح حصن المسلم.
## وفات
شیخ قحطانی کی وفات پیر کے روز 1 اکتوبر 2018ء کو ہوئی اور ان کی نماز جنازہ اسی دن ریاض کی مسجد الراجحی میں ہوئی۔
## حوالہ جات

## بیرونی روابط
* سعید بن علی بن وہب القحطانی کی کتابیں (اردو ترجمہ شدہ) کتاب و سنت لائبریری

زمرہ:سعودی مصنفین
زمرہ:ویکی ڈیٹا سے مطابقت رکھنے والی مختصر تفصیل
زمرہ:جامعہ الامام محمد بن سعود الاسلامیہ کے فضلا
زمرہ:سعودی عرب کے سنی علماء اسلام
زمرہ:مسلمان علما
زمرہ:اموات بسبب سرطان جگر
زمرہ:سعودی شخصیات
1820ء کے انقلابات

**1820 کی** انقلابات یورپ میں ایک انقلابی لہر تھیں۔ اس میں روس ( ڈیسمبرسٹ بغاوت ) ، اسپین ، پرتگال اور اٹلی میں آئینی بادشاہتوں اور یونان میں عثمانی حکمرانی سے آزادی کے لیے انقلابات شامل تھے۔ 1830 کی دہائی میں انقلابی لہر کے برعکس ، ان کا رجحان یورپ کے اطراف میں ہوا۔ 

## اٹلی
[تصغیر| 1820 کی [پالیرمو|پالرمو بغاوت]]
1820 کے انقلاب کا آغاز سسلی اور نیپلسز میں ہوا ، دو سسلیوں کے بادشاہ فرڈینینڈ اول کے خلاف ، جو مراعات دینے اور آئینی بادشاہت کا وعدہ کرنے پر مجبور تھا۔اس کامیابی نے اٹلی کے شمال میں کاربوناری کو بھی بغاوت پر اکسایا۔ 1821 میں ، بادشاہت کی سرڈینیا ( پیڈمونٹ ) نے کاربناری اقدامات کے ساتھ ساتھ لبرل ازم کی دیگر اصلاحات کے نتیجے میں ایک آئینی بادشاہت حاصل کی۔

مقدس اتحاد اس صورت حال کو برداشت نہیں کیا اور اکتوبر 1820 میں مداخلت کرنے کا فیصلہ کیا۔ فروری ، 1821 میں ، اس نے نیپلس میں انقلاب کو کچلنے کے لیے ایک فوج بھیجی۔ سارڈینیا کے بادشاہ نے آسٹریا کی مداخلت پر بھی زور دیا۔ بڑی تعداد میں دشمن کے مقابلہ میں ، کاربوناری بغاوتیں گر گئیں اور ان کے رہنما جلاوطنی کی طرف بھاگ گئے۔

## اسپین
کرنل رافیل ڈیل ریگو نے بغاوت میں ہسپانوی فوج کے ایک بڑے حصے کی قیادت کی اور مطالبہ کیا کہ 1812 کا آزاد خیال آئین بحال کیا جائے۔ شاہ فرڈینینڈ ہفتم نے اس پر اتفاق کیا ، لیکن چھپ کر کانگریس کے نظام سے امداد طلب کی جس نے 1822 میں ویرونا کی کانگریس میں فرانس کو 100،000 فوج بھیجنے پر راضی کیا ، جس نے فوری طور پر ریگو کی افواج کو شکست دی اور مطلق العنان بادشاہت دوبارہ قائم کردی۔ اس عرصے کو ٹرینیو لبرل کے نام سے جانا جاتا تھا 

## پرتگال
دائیں|تصغیر| مینوئل فرنینڈس ٹومس پرتگالی آئین کے پہلے مسودے کے دوران تقریر کر رہے ہیں۔
1820 میں ، شمالی پرتگال کے شہر ، پورٹو ، میں ایک فوجی بغاوت کے آغاز سے ، جو تیزی اور پر امن طور پر باقی ملک میں پھیل گیا ، انقلاب کے نتیجے میں پرتگال کا دربار کے 1821 میں برازیل سے پرتگال واپس گیا ، جہاں وہ جزیرہ نما جنگ کے دوران فرار ہو گیا تھا۔ اور ایک آئینی مدت کا آغاز کیا جس میں 1822 کے آئین کی توثیق اور اس پر عمل درآمد کیا گیا۔ 

یہ بات ذہن میں رکھنی چاہیے کہ اس وقت برازیل اور پرتگال کی تاریخ ایک دوسرے سے جڑی ہوئی تھی۔

کینتھ میکسویل کے مطابق ، "برازیل کے بارے میں اہم نکتہ یہ ہے کہ وہ لوسو-برازیلین سلطنت کے مرکز کی حیثیت سے کام کرتے ہوئے 1808 اور 1820 کے درمیان معاشی اور سیاسی طور پر آزاد ہو گیا" ، یعنی اس قوم کے "سامراجی" ہونے کے بعد برازیل کی آزادی کا اعلان کیا گیا تھا ۔

"اس غیر معمولی حالات کی وضاحت کرتی ہے کہ کیوں 1820 میں یہ پرتگال ہی تھا جس نے برازیل سے آزادی کا اعلان کیا تھا اور اس کے بعد ہی برازیل نے پرتگال سے اپنی آزادی کا اعلان کیا تھا" ، جیسا کہ 1820 میں اوپورٹو میں باغیوں کے جاری کردہ منشور میں پڑھا جا سکتا ہے:

"[. . . ] اس کالونی کی حیثیت کا خیال جس سے پرتگال کو عملی طور پر کم کیا گیا ہے وہ تمام شہری گہری تکلیف میں مبتلا ہیں جو اب بھی قومی وقار کے جذبات کا تحفظ کرتے ہیں۔ انصاف کا انتظام برازیل سے یورپ میں وفادار لوگوں تک ہوتا ہے [۔ . . ] " 

## حوالہ جات

زمرہ:1820ء کے تنازعات
زمرہ:1820ء میں سیاست
زمرہ:انقلابی لہریں
زمرہ:انیسویں صدی کے انقلابات
زمرہ:جدید یورپ
زمرہ:یورپ میں 1820ء
زمرہ:یورپ کی سیاسی تاریخ
زمرہ:1820ء کی دہائی کے تنازعات
زمرہ:اطالیہ میں 1820ء
زمرہ:اطالیہ میں 1821ء
زمرہ:ہسپانیہ میں انیسویں صدی
زمرہ:اطالوی اتحاد
عبداللطیف چارلی

عبد اللطیف چارلی - فلم اور ٹی وی کے معروف اداکار

(ولادت: 1936ء - وفات: 19 جولائی 2011ء)

ڈائریکٹر پرویز ملک کے ساتھ متعدد فلموں میں اداکاری کے جوہر دکھائے، سالگرہ، دوراہا اور اس کے علاوہ جمیل دہلوی کی فلم جناح اور اسلم نتھا کی نیا دور میں اداکاری کی، انھیں فلم دوراہا میں اداکاری پر ایوارڈ ملا، اس فلم میں وحید مراد کے ساتھ بطور موسیقار کردار نبھایا،
پی ٹی وی کی ابتدائی اداکارہ معصومہ شاہ کے ساتھ شادی کے بعد پی ٹی وی میں بھی کام کرنے لگے
فاطمہ ثریا بجیا کے ڈراما شمع، میرا نام مانگو اور تعبیر (تقسیم ہند سے متعلق، /ہدایت کار قاسم جلالی ) میں نمایاں کام کیا، 1977ء میں ان کو شمع پر نگار ایوارڈ ملا،

لطیف چارلی اداکار نور محمد چارلی کے صاحبزادے تھے، جو بھارتی فلم انڈسٹری سے وابستہ رہے،

لطیف چارلی نے چارلی آرٹس جیسے ادارے کو چلایا اور کراچی میں وائٹل سائنز کے کنسرٹ کا اہتمام بھی کیا،

## حوالہ جات
حوالہ جات
تشکیل موبائل ایب

جدید موبائل ایپیں صارفین کو خبروں، تفریحی مواد، کام، تعلیم، خریداری، سماجی میل جول اور دیگر چیزوں سے مربوط رکھنے کی جدید ترین اور مستعمل صورتیں ہیں۔ان ایپوں کو حقیقی بازاروں جیسے کہ ایپل کے ایپ اسٹور یا اینڈروائڈ کے گوگل پلے کے ذریعہ فروخت کیا جاتا ہے یا مفت تقسیم کیا جاتا ہے۔بہت دنوں پہلے قائم ہونے والی کمپنیوں اور صارفین تک پہنچنے اور نئی منڈی میں اپنی جگہ نکالنے میں مصروف اختراعی کام شروع کرنے والے نوجوانوں کو ایسے ایپ بنانے والوں کی خدمت حاصل کرنے کی ضرورت ہے جو صارفین کے انٹرفیس بنانے میں مدد کرسکیں کیونکہ جو ہوتا ہے اسی سے ہوتا ہے۔ اسی کو **تشکیلِ موبائل ایپ** یا **ارتقائے موبائل ایپ**  کہتے ہیں۔

## بھارت میں ادارہ جاتی معاونت
آئی ای ای ای کے زیر اہتمام *تِھنک ایبل* منصوبے کے تحت کسی کو بھی خوبصورت اور طاقتور موبائل ایپ بنانے کے قابل بناتا ہے۔ اپنے پسندیدہ اجزاء کو گھسیٹ کر چھوڑ کر اور ان کو بلاکس کے ساتھ جوڑ کر اپنی ایپ تیار کر سکتے ہیں۔ تھنک ایبل پر ، ہر ایپ پروجیکٹ خود بہ خود بطور تشکیل پا جاتا ہے:
* مقامی لوڈ ، اتارنا Android اپلی کیشن
* مقامی iOS ایپ
* موبائل ویب ایپ (کسی بھی پلیٹ فارم پر)

کسی نئے پروجیکٹ کے ساتھ شروعات کی جا سکتی ہے یا کھلے اور رواں پروجیکٹوں کو کی تھنک ایبل کی بڑھتی ہوئی گیلری سے موجودہ نمونہ ایپ کو اپنی مرضی کے مطابق بنایا جا سکتا ہے۔

### مقامی زبانوں کا فروغ
بھارت کے انسانی وسائل کے فروغ کے وزیر رمیش پوکھریال نشنک نے 2020ء میں اعلان کیا کہ امتحانات کی قومی ایجنسی نے نیشنل ٹیسٹ ابھیاس موبائل ایپ پر ہندی ٹیسٹ فیچر کا آغاز کیا ہے۔ انھوں نے کہا کہ ہندی کو ترجیح دینے والے مقابلہ جاتی امتحان میں بیٹھنے والے طلبہ اب اپنے موبائل آلات پر پریکٹس کرسکتے ہیں جبکہ ایجنسی کے ذریعہ *نیشنل ٹیسٹ ابھیاس اسمارٹ فون ایپ* پر ہندی تمثیلی امتحان جاری کیا گیا ہے۔ وزیرموصوف نے بتایا کہ ایجنسی نے اپنا مصنوعی ذہانت والا اسمارٹ فون ایپ کا آغاز کیا تھا تاکہ جے ای ای اصل اور این ای ای ٹی سمیت دیگر انٹرینس امتحانات کے لیے انجینئری اور میڈیکل کے خواہش مند طلبہ کو اُن کے گھروں سے ہی تیاری کے لیے بااختیار بنایا جاسکے۔ نشنک نے کہاکہ اب تک اس ایپ پر طلبہ کے ذریعہ 16 لاکھ 50 ہزار سے زیادہ ٹیسٹ دئے جاچکے ہیں اور مزید 9 لاکھ 56 ہزار طلبہ نے اس ایپ کو ڈاؤن لوڈ کیا ہے۔ یہ وہ طلبہ ہیں جنھوں نے ہندی میڈیم کو ترجیح دی ہے۔

## مزید دیکھیے
* موبائل ایپ

## حوالہ جات

زمرہ:موبائل ایپ
زمرہ:موبائل سافٹ ویئر کی تیاری
زمرہ:ویکی ڈیٹا سے مطابقت رکھنے والی مختصر تفصیل
ڈیٹا سائنس

[تصغیر|[بیمہ شعبے میں ڈیٹا سائنس کی افادیت پر ایک لیکچر]]
**ڈیٹا سائنس**  ایک بین شعبہ جاتی مطالعہ ہے جس میں سائنسی طریقوں، الگوردم اور سسٹموں کے ذریعے کئی خاکہ بند اور غیر خاکہ بند مواد سے معلومات اور سمجھ حاصل کی جاتی ہے۔ ڈاٹا سائنس ڈیٹا مائننگ، ڈیپ لرننگ اور بگ ڈیٹا سے جڑا ہے۔

## مزید دیکھیے
* ڈیٹا سائنس کورسز
* ڈیٹا

## حوالہ جات

زمرہ:علم المعلومات
زمرہ:کمپیوٹر پیشے
زمرہ:ویکی ڈیٹا سے مطابقت رکھنے والی مختصر تفصیل
زمرہ:مطالعہ کے کمپیوٹیشنل میدان
زمرہ:تجزیہ ڈیٹا
زمرہ:ڈیٹا مائننگ
زمرہ:شماریات
زمرہ:ساخات معطیات
سافٹ ویئر کی تیاری

تصغیر|سافٹ ویئر کی تیاری کے دورانیہ حیات ایک تصویری شکل میں

**سافٹ ویئر کی تیاری**  کمپیوٹر کے مختلف سافٹ ویئروں کے بنانے سے تعلق رکھتا ہے۔ اس میں آپریٹنگ سسٹم، سسٹم کے ڈرائیور اور مختلف سافٹ ویئر پروگرام اور پیکیج شامل ہیں۔

## سافٹ ویئر کی تیاری کا علم
کوئی دلچسپی والا شخص پروگرام کے بنانے والا بن سکتا ہے۔ سافٹ ویئر کی تخلیق ممنوعہ سرگرمی نہیں ہے۔ بہت سارے کاروباری ادارے اس حقیقت کے ساتھ شروع ہو گئے ہیں کہ وہ سافٹ ویئر تیار کرتے ہیں۔ ایسے افراد کی مثال بل گیٹس، لینکس ٹوروالڈر، یوگن کاسپرسکی ہیں۔ لوگ دستیاب مواد، ویڈیو سبق یا مخصوص نصاب میں شرکت کرکے بڑی تعداد میں سافٹ ویئر بنانے کے لیے زبان سیکھ سکتے ہیں۔ سافٹ ویئر کی ترقی سب سے تیزی سے بڑھتی ہوئی صنعتوں میں سے ایک ہے اور اس کی مقبولیت کی ترقی بنیادی طور پر عالمی رسائی کی وجہ سے ہے.

## مزید دیکھیے
* سافٹ ویئر
* موبائل ایب کی تیاری
* موبائل ایپ
* کمپیوٹر پروگرام

## حوالہ جات


زمرہ:ارتقاء حصائل
زمرہ:کمپیوٹر پیشے
زمرہ:ویکی ڈیٹا سے مختلف مختصر وضاحت
زمرہ:بازار کاری
زمرہ:مصنع لطیف ارتقائی عملیت
زمرہ:اسلوبیات
زمرہ:صنعتیں
بدر الدین شیخ

**بدر الدین شیخ** (13 ستمبر 1952 – 26 اپریل 2020) بھارتی سیاست دان اور انڈین نیشنل کانگریس کے رکن جو سنہ 2010ء تا 2020ء تک احمد آباد مونپل کارپوریشن کے قائد حزب اختلاف رہے۔

## ابتدائی زندگی
شیخ نے بخت والبھ ڈھولا ودھیا وہہار کالج احمد آباد سے گریجویٹ کیا اور اس کے بعد ایچ کے آرٹس کالج سے تعلیم مکمل کی اور قانون کی تعلیم ایل اے شیخ لا کالج سے حاصل کی۔ سیاست میں آنے سے مبقل وہ وکالت سے واستہ رہے۔

## سیاست
شیخ نے سیاست کا آغاز 1979ء میں گجرات یونیورسٹی کے سینٹ بننے سے کیا۔ وہ جنرل سیکرٹری نیسنل اسٹوذنٹس یونین آف انڈیا (1984–1986) تک رہے اور جنرل سیکرٹری گجرات پردیش یوتھ کانگریس (1985–1990) تک اور بعد ازان وہ گجرات یونیورسٹی کے سنڈیکیٹ رکن بنے (1990–1993)۔ وہ چئیر مین اقلیتی سیل گجرات پردیش کانگریس کمیٹی (1992–1995) رہے اور پھر 2020ء میں جماعت کے اقلیتی سیل کے نائب چئیرمین رہے۔ وزارت اقلیتی امور کی طرف سے وہ خواجہ صاحب درگاہ کمیٹی درگاہ اجمیر شریف، کے نائب صدر رہے۔۔

## حوالہ جات

زمرہ:1952ء کی پیدائشیں
زمرہ:2020ء کی وفیات
زمرہ:احمد آباد کے سیاست دان
زمرہ:گجراتی شخصیات
زمرہ:گجرات، بھارت سے انڈین نیشنل کانگریس کے سیاست دان
زمرہ:بھارت میں کورونا وائرس کی وبا سے اموات

زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:بھارتی مسلم شخصیات
زمرہ:بھارتی سیاست دان
سلمان مظاہری

**سلمان مظاہری** (وفات 20 جولائی 2020) بھارتی عالم دین تھےـ وہ مظاہر علوم جدید کے ناظم تھےـ

## سوانح
محمد سلمان مظاہری 10 اکتوبر 1946 کو پیدا ہوئےـ 1962 میں پندرہ سال کی عمر میں مظاہر علوم سہارنپور میں درس نظامی کی تحصیل کے لیے داخل ہوئے اور 1966 میں فارغ التحصیل ہوئےـ انھوں نے محمد زکریا کاندھلوی سے *صحیح بخاری*، منور حسین سے *صحیح مسلم*، *سنن نسائی* اور *ترمذی* پڑھی۔ مفتی مظفر حسین سے *سنن ابو داؤد* اور *مشکاۃ المصابیح* کا کچھ حصہ پڑھاـ مشکات المصابیح "باب کبیرہ گناہ" سے آگے محمد یونس جونپوری سے پڑھاـ اسد اللہ رامپوری سے *عقیدہ طحاویہ* اور *شرح معانی الآثار* کی کتابیں پڑھیں۔ ان کو محمد طلحہ کاندھلوی سے خلافت بھی حاصل تھی۔
مظاہری 1968 میں مظاہر علوم سہارنپور کے مدرس منتخب ہوئےـ 1972 میں *جلالین* ان کے ذیرِ درس آئی۔ 1976 میں حدیث کے استاذ ہوئے اور *مشکات المصابیح* کا درس دیاـ۔
مظاری کو 1992 میں مظاہر علوم سہارنپور کی مجلس شوری نے نائب ناظم منتخب کیاـ اور 30 جولائی 1996 کو تفویض کرکے ناظم مقرر کیاـ  محمد طلحہ کاندھلوی نے مظاہری کو خانقاہ خلیلیہ کا سجادہ نشین بھی منتخب کیا تھاـ

2007 میں مظاہری نے مرکزی مدرسہ بورڈ اسکیم کی تنقید کی ـ  مظاہری آل انڈیا مسلم پرسنل لا بورڈ اور مجلس شوریٰ ندوۃ العلماء کے رکن تھےـ

## گھریلو زندگی
مظاہری محمد زکریا کاندھلوی کے داماد اور تبلیغی جماعت کے سربراہ محمد سعد کاندھلوی کے سسر تھےـ 
## وفات
مظاہری کی وفات 20 جولائی 2020 کو ہوئی۔

## حوالہ جات

زمرہ:1946ء کی پیدائشیں
زمرہ:2020ء کی وفیات
زمرہ:بھارت کے سنی علما
زمرہ:دیوبندی شخصیات
زمرہ:ویکی ڈیٹا سے مختلف مختصر وضاحت
زمرہ:مظاہر علوم کے فضلا
میٹروپولیٹن (ضد ابہام)

**میٹروپولیٹن** کے حسب ذیل مدلولات ہو سکتے ہیں:
* میٹروپولیٹن
* میٹروپولس
* میٹروپولیٹن علاقہ
* میٹروپولیٹن بورو
* شہری کاؤنٹی
* میٹروپولیٹن میوزیم آف آرٹ
* میٹروپولیٹن فرانس
* عاجلانہ نقل و حمل
* ماسکو میٹرو
* لیڈز بیکٹ یونیورسٹی
* لندن میٹروپولیٹن یونیورسٹی
* میٹروپولیٹن اسٹیٹ یونیورسٹی آف ڈینور
* میٹروپولیٹن اسٹیٹ یونیورسٹی
* مانچسٹر میٹروپولیٹن یونیورسٹی
عثمانی: یورپ کے مسلمان شہنشاہ

***عثمانی: یورپ کے مسلم شہنشاہ*** 2013 میں بی بی سی کی دو دستاویزی فلیں ہیں جو تین حصوں میں ریگہ عمار کے ذریعہ پیش کی گئی ہیں۔  یہ سلسلہ سلطنت عثمانیہ کی ابتدا پر محیط ہے۔ سلطان سلیمان کے ماتحت سلطنت کا عبد الحمید دوم سے کے دور سے موازنہ پیش کیا ہے۔ اور پہلی جنگ عظیم کے بعد سلطنت کے خاتمے کا احاطہ کرتا ہے۔

## اقساط

## مزید دیکھیے
* اسلامی فلموں کی فہرست

## حوالہ جات

## بیرونی روابط
* 
* سرکاری ڈی وی ڈی کی رہائی

زمرہ:اسلام متعلقہ دستاویزی فلمیں
زمرہ:انگریزی ٹیلی ویژن پروگرام
زمرہ:2010ء کی دہائی کے برطانوی ٹیلی ویژن سلسلے
زمرہ:ویکی ڈیٹا سے مطابقت رکھنے والی مختصر تفصیل
زمرہ:سلطنت عثمانیہ متعلقہ ٹی وی سیریل
زمرہ:سلیمان اعظم کی ثقافتی عکاسی
شانتی سروپ بھٹناگر

**شانتی سروپ بھٹناگر** 21 جولائی 1894ء میں بھیرہ ، ضلع شاہ پور پنجاب میں ایک کائستھ گھرانے میں پیدا ہوئے۔ ابتدائی تعلیم دیانند اینگلو ویدک ہائی اسکول سکندرآباد بلند شہر میں ہوئی۔1911ء میں آپ نے ديال سنگھ کالج، لاہور میں داخلہ لیا اور 1913ء میں انٹرمیڈیٹ میں درجہ اول سے کامیابی حاصل کی ۔ آپ دیال سنگھ کالج کی سرسوتی اسٹیج سوسائٹی کے سرگرم کارکن رہے اوراس کے لیے اردو میں ایک ڈراما ' کراماتی' لکھا جس کے انگریزی ترجمہ پر آپ کو انعام اور سوسائٹی کو 1912ء کے بہترین ڈراما کا مڈل ملا ۔ 1916ء میں فارمن کرسچن کالج لاہور سے فزکس سے بی یس سی اور 1919ء میں کیمسٹری سے ایم ایس سی کیا ۔
یکم جنوری 1955ء میں ساٹھ سال کی عمر میں آپ نے دہلی میں انتقال کیا ۔
آپ کے انتقال پرماہنامہ ' معارف ' اعظم گڑھ کے شمارہ جنوری 1955ء میں ایک تعزیتی نوٹ شائع ہوا تھا۔
ان کا کلام " لاجونتی" نام سے شائع ہو چکا ہے۔

## حوالہ جات

## بیرونی روابط

* Biography at The Tribune
* Biography at the Insitiute of Photonics, Cochin
* University Song ''(kulgeet)'' composed by Bhatnagar for Benares Hindu University
* Shanti Swarup Bhatnagar Memorial Tournament (SSBMT)
* Biography at Scientific India
* Biography at Pride of India

زمرہ:1894ء کی پیدائشیں
زمرہ:1955ء کی وفیات
زمرہ:ضلع سرگودھا کی شخصیات
زمرہ:بنارس ہندو یونیورسٹی کا تدریسی عملہ
زمرہ:یونیورسٹی کالج لندن کے فضلا
زمرہ:نائٹس بیچلر
زمرہ:ہندوستانی نائٹ
زمرہ:رائل سوسائٹی کے رفقا
زمرہ:برہمو شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پدم وبھوشن وصول کنندگان
زمرہ:بھارتی سائنسدان
آنند بخشی

**آنند بخشی** 21 جولائی 1930ء کو راولپنڈی میں پیدا ہوئے اس نامور بھارتی فلمی نغمہ نگار کا اصل نام بخشی آنند پرکاش وید تھا۔ پانچ سال کی عمر میں ان کی والدہ کا انتقال ہوا اور 17 برس کی عمر میں اکتوبر 1947ء کو ان کے خاندان نے پاکستان چھوڑ کر دہلی بھارت ہجرت کی۔
پڑھائی مکمل کرنے کے بعد انھوں نے بھارتی بحریہ میں شمولیت اختیار کی جس کو دو سال بعد چھوڑنا پڑا۔ اس کے بعد فوج میں بھرتی ہو گئے تو تقریباً 20 سال وہاں خدمات انجام دیتے رہے اور اپنی شاعری اور گیتوں کو لکھنے کا شوق بھی پورا کرتے رہے۔ وہ خوبصورت آواز کے مالک بھی تھے اسی طرح کبھی کبھی اپنے ساتھیوں کے بیچ اپنے گیتوں کو گا بھی لیتے لیکن یہ سب محدود دوستوں کے درمیان ہوتا رہا البتہ انھوں نے فلم نگری میں گیت نگار کی حیثیت سے جانے کی کوشش ضرور کی۔
1958ء میں **بھلا آدمی** کے لیے پہلی بار چار گیت لکھے جن میں ان کی آواز میں ایک گیت دھرتی کے لال نہ کر اتنا ملال بھی شامل تھا جس کی موسیقی نثار بزمی نے ترتیب دی تھی جو بعد میں پاکستان کے بڑے موسیقاروں میں شمار ہوئے۔ آنند بخشی کو کامیابی سے ہم کنار ہونے کے لیے ابھی سات سال مزید درکار تھے جب فلم جب جب پھول کھلے میں ان کے گیتوں، پردیسیوں سے نہ اکھیاں ملانا، یہ سناں، سناں ہے یہ پیار کا اور بایک تھا گل اور ایک تھی بلبل نے انھیں شہرت کی بلندیوں پر پہنچا دیا۔
40 بار انھیں فلم فیئر ایوارڈ کے لیے نامزد کیا گیا جس سے ان کی فنی صلاحیتوں کا اندازہ لگایا جا سکتا ہے۔
کثرت سگریٹ و شراب نوشی کے باعث ان کو دل اور پھیپھڑوں کے عارضہ لاحق رہا۔ ممبئی کے ناناوتی ہسپتال میں دل کے آپریشن کے بعد انھیں انفیکشن ہو گیا جس کی وجہ سے پیچیدگیاں بڑھیں اور 30 مارچ 2002ء کو خوبصورت گیت لکھنے والا تخلیق کار ہمیشہ کے لیے خاموش ہو گیا۔

## حوالہ جات

## بیرونی روابط
* 

زمرہ:1920ء کی پیدائشیں
زمرہ:2002ء کی وفیات
زمرہ:بیسویں صدی کے بھارتی شعرا
زمرہ:بیسویں صدی کے بھارتی مرد مصنفین
زمرہ:بیسویں صدی کے مرد موسیقار
زمرہ:بھارتی مرد شعرا
زمرہ:راولپنڈی کی شخصیات
زمرہ:فلم فیئر فاتحین
زمرہ:مہاراشٹر کے شعرا
زمرہ:ہندوستانی غنائی شعرا
زمرہ:بھارتی ہندو
زمرہ:بھارتی شخصیات
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے پاکستانی شعرا
زمرہ:صوبہ پنجاب (برطانوی ہند) کی شخصیات
زمرہ:پنجابی ہندو
زمرہ:بھارتی مرد نغمہ نگار
باتوم معاہدہ

سلطنت عثمانیہ اور تین ٹرانسکاکیشین ریاستوں: جمہوریہ آرمینیا ، آذربائیجان جمہوری جمہوریہ اور جمہوری جمہوریہ جارجیا کے مابین **معاہدہ** بتوم پر 4 جون 1918 کو دستخط ہوئے۔ یہ جمہوریہ آرمینیا اور آذربائیجان جمہوری جمہوریہ کا پہلا معاہدہ تھا اور اس کے 14 آرٹیکل تھے۔

## پس منظر
5 دسمبر 1917 کو ، روس اور عثمانیوں کے مابین ایرزکن کے معاہد پر دستخط کیے گئے ، جس میں روس اور عثمانی سلطنت کے مابین جنگ عظیم اول کے مشرق وسطی تھیٹر کی قفقاز اور فارس مہم کا خاتمہ ہوا۔ 3 مارچ ، 1918 کو ، معاہدہ بریسٹ-لٹوسوک کے ساتھ ، ایرزنکن کے معاہدے کی پیروی کی گئی ، جس کی وجہ سے پہلی جنگ عظیم سے روس کا نکل جانا تھا ۔ 14 مارچ اور اپریل 1918 کے درمیان ، سلطنت عثمانیہ اور ٹرانسکاکیشین ڈائیٹ ( ٹرانسکاکیسیئن سیجم ) کے وفد کے مابین ترابزون امن کانفرنس ہوئی۔ انور پاشا نے مذاکرات کے اختتام پر بریسٹ-لٹووسک میں مشرقی اناطولیائی صوبوں پر عثمانی حصول کے اعتراف کے عوض قفقاز میں تمام عزائم کو ہتھیار ڈالنے کی پیش کش کی۔ 5 اپریل کو ، ٹرانسکاکیشین وفد کے سربراہ اکی چخینکیلی نے بریسٹ لٹوزوک کے معاہدے کو مزید مذاکرات کی بنیاد کے طور پر قبول کیا اور گورننگ باڈیوں کو پابند کیا کہ وہ اس عہدے کو قبول کریں۔ طفلیس میں غالب موڈ بہت مختلف تھا۔ آرمینیوں نے جمہوریہ پر دباؤ ڈالا کہ وہ اپنے اور سلطنت عثمانیہ کے مابین جالٹ جنگ کا وجود تسلیم کرے۔ جنگیں پھر سے شروع ہوگئیں اور عثمانی فوج نے مشرق کی نئی سرزمین کو عبور کرکے جنگ سے پہلے کی سرحدوں تک پہنچ گئی۔

## معاہدہ
11 مئی کو ، باتومی میں ایک نئی امن کانفرنس کا آغاز ہوا۔ عثمانیوں نے اپنے مطالبات میں طفلیس کے ساتھ ساتھ الیگزینڈروپول اور ایکمیڈازن کو بھی شامل کیا۔ وہ یہ بھی چاہتے تھے کہ کارس اور جولفا کو باکو سے جوڑنے کے لیے ایک ریل روڈ تعمیر کی جائے۔ نئی آرمینی ریاست ، جس کے ذریعے ٹرانسپورٹ راہداری چلائے گی ، کو مفت گزرنے کا حق دینا تھا۔ جمہوریہ کے وفد کے ارمینی اور جارجیائی اراکین نے رکنا شروع کیا۔ 21 مئی کو شروع ہوکر ، عثمانی فوج ایک بار پھر روسی آرمینیا کے ان علاقوں میں چلی گئی جو سترہویں صدی سے سلطان کے ماتحت نہیں تھے۔ اس تنازع کی وجہ سے سرداردارپت کی لڑائی (مئی 21-22) ، کارا کلیس کی لڑائی (1918) (مئی 24 تا 28) اور باش اباران کی لڑائی (مئی 21-22) کو ہوئی۔

اس معاہدے پر دستخط ہوئے ، جبکہ تیسری فوج یریوانسے 7 کلومیٹر اور ایکمیڈزین سے صرف 10 کلومیٹر دور پوزیشنوں پر فائز تھی۔ معاہدے کی جانچ پڑتال اور مرکزی طاقتوں کی طرف سے تصدیق کرنے کی ضرورت تھی۔ اس معاہدے کے پندرہ دن بعد ، آرمینیا سے آنے والے مندوبین کو قسطنطنیہآنے کا کہا گیا۔ ہتھیار ڈالے گئے علاقوں میں جنگ سے پہلے کے 1،250،000 باشندوں کی اکثریت آرمینیائی باشندوں کی تھی ، صرف صوبہ یریوان کے سکیڈ سیکٹر میں 400،000 سے زیادہ افراد تھے۔ 

## دستخط
**عثمانی طرف:**

* خلیل مینتیش - وزیر انصاف
* ویب پاشا - قفقاز مہم کے دوران تیسری فوج کے کمانڈر

**آرمینیائی طرف:**

* ایوتیس اہارونیان - آرمینیائی قومی کونسل کے چیئرمین
* الیگزینڈر خاتیشیان ۔ وزیر برائے امور خارجہ
* ایم باباچیان
* گورگھانیاں

**آذربائیجانانی طرف:**

* مماد امین رسول زادے - آذربائیجان کی قومی کونسل کے صدر
* مماد حسن حاجنسکی ۔ وزیر برائے امور خارجہ

**جارجیائی طرف:**

* اکاکی چخینکیلی - وزیر خارجہ

## حوالہ جات

زمرہ:آرمینیا ترکیہ تعلقات
زمرہ:سلطنت عثمانیہ کے معاہدے
خواجہ عبدالرحیم

خواجہ عبد الرحیم ۔ بیرسٹر ۔ گورنمنٹ کالج‘ لاہور سے بی اے کرنے کے بعد کیمبرج سے اعلیٰ تعلیم حاصل کی۔ آپ علامہ اقبال کی شخصیت سے بہت متاثر تھے۔ علامہ اقبال نے جب گول میز کانفرنس کے موقع پر کیمبرج کا دورہ کیا تو ریلوے اسٹیشن پر استقبال کرنے والوں میں خواجہ صاحب بھی شامل تھے۔ آپ اکثر قانونی نوعیت کے سوالات پر علامہ اقبال سے رجوع کرتے رہتے۔ علامہ اقبال نے اپنے ایک مکتوب مورخہ 17 جنوری 1932 میں آپ کو سود کی حیثیت‘ ملکیت اراضی کے حوالے سے اجتہاد سے متعلق جواب دیتے ہوئے تحریر کیا کہ وہ خطبات کا مطالعہ ضرور کریں۔ خواجہ عبد الرحیم کا انتقال 5 نومبر 1974ء کو لاہور میں ہوا۔

## حوالہ جات

حوالہ جات
اکبر خمیسو خان

**اکبر خمیسو خان**  سندھ پاکستان میں پیدا ہونے والے معروف لوک فنکار اور الغوزہ نواز ہے۔جسے تمغا حسن کارکردگی مل چکا ہے۔

## حالات زندگی
اکبر خمیسو خان 10 اگست 1967ء میں مشہور الغوزہ نواز خمیسو خان کے گھر میں ضلع حیدرآباد کے شہر حیدرآباد میں پیدا ہوئے۔ 

## فن کی ابتدا
اکبر خمیسو خان نے فن کا آغاز 1983ء میں کیا۔ اس کے استاد اپنے باپ خمیسو خان تھے۔ 1996ء میں ریڈیو پاکستان حیدرآباد پر متعارف ہوئے۔۔پھر سندھ اور پاکستان کے علاوہ دوسرے ممالک میں بھی فن کا مظاہرہ کیا ہے۔ لاہور، اسلام آباد کے علاوہ سعودی عرب فن کا مظاہرہ کیا ہے۔ اس نے مختصر وقت میں شہرت حاصل کی۔

## اوارڈ
اکبر خمیسو کو بہت سے اوارذ ملے ہیں۔ اسے حکومت پاکستان نے 2010ء میں صدارتی اوارڈ تمغا حسن کارکردگی سے نوازا ہے۔

## حوالہ جات

زمرہ:1967ء کی پیدائشیں
زمرہ:بقید حیات شخصیات
زمرہ:پاکستانی فنکار
زمرہ:پاکستانی لوک موسیقی
زمرہ:پاکستانی مسلم شخصیات
زمرہ:تمغائے حسن کارکردگی وصول کنندگان
زمرہ:حیدرآباد، سندھ کی شخصیات
زمرہ:سندھی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:تمغائے امتیاز وصول کنندگان
رتھ لیوس

**رتھ لیوس** ایک پاکستانی نن تھیں جو 50 سال سے زائد عرصے تک معذور بچوں کی دیکھ بھال کے لیے کام کرتی رئیں اور بانی سماجی ادارہ دارالسکون قائم کیا۔

## ولادت
سسٹر رتھ لیوس 2 مئی 1946ء کو کراچی میں پیدا ہوئیں، 

## سماجی خدمات
دارالسکون میں 50 سال خدمات انجام دیں، کراچی میں ذہنی و جسمانی معذور بچوں کے ادارے دارالسکون کی انچارج تھیں۔ دارالاسکون انتظامیہ کا کہنا ہے کہ سسٹر رتھ لیوس دارالسکون کی بانیان میں سے تھیں، 

## وفات
انتظامیہ دارالاسکون نے انکشاف کیا کہ دارالاسکون میں 21 بچے بھی کورونا سے متاثر تھے، سسٹر رتھ لیوس ان بچوں کی دیکھ بھال کے دوران میں کورونا سے متاثر ہوئیں، کورونا سے متاثر تمام بچوں کو قرنطینہ کر دیا گیا ہے۔۔
رتھ لیوس میں 8 جولائی 2020ء کو کورونا وائرس کی تشخیص ہوئی تھی جس کے بعد سے وہ نجی اسپتال میں زیر علاج تھیں۔
ان کا 20 جولائی 2020ء کی رات انتقال ہوا اور مرحومہ کی آخری رسومات دوپہر 2 بجے خداداد کالونی کے کرائسٹ دی کنگ چرچ میں ادا ہوئیں، 

## حوالہ جات

زمرہ:2020ء کی وفیات
زمرہ:پاکستان میں کاتھولک کلیسیا
زمرہ:پاکستانی رومن کیتھولک
زمرہ:پاکستانی رومن کیتھولک مذہبی بہنیں اور راہبات
زمرہ:تاریخ پیدائش غیر موجود
زمرہ:ستارۂ امتیاز وصول کنندگان
زمرہ:سندھ میں کورونا وائرس کی وبا سے اموات
زمرہ:کراچی کی شخصیات
زمرہ:بیسویں صدی کی مسیحی راہبات
زمرہ:اکیسویں صدی کی مسیحی راہبات
زمرہ:ویکی ڈیٹا سے مطابقت رکھنے والی مختصر تفصیل
سلیمان الراجحی

شیخ سلیمان بن عبد العزیز الراجحی (پیدائش: 1928) سعودی عرب کے ایک نامور کاروباری اور ارب پتی شخص جن کی دولت کا اندازہ فوربس کے مطابق 2011ء میں 5.9 بلین ڈالر تھا اور اس وقت انھیں دنیا کا 169واں امیر ترین شخص قرار دیا گیا تھا۔

## مزید دیکھیے

## حوالہ جات

زمرہ:1929ء کی پیدائشیں
زمرہ:بقید حیات شخصیات
زمرہ:بیسویں صدی کی عرب شخصیات
زمرہ:سعودی ارب پتی
زمرہ:سعودی بینکار
زمرہ:سعودی کاروباری شخصیات
زمرہ:سعودی ہمدرد عوام
عقبہ بن عامر نابی

**عقبہ بن عامر بن نابی** یہ بیعت عقبہ میں شامل تھے۔
## نسب
ان کا نسب یہ ہے عقبہ بن عامربن نابی بن زید بن حرام بن کعب بن سلمہ انصاری سلمی ہیں ابن سعد اور محمد بن عمر کے مطابق یہ انصاری اور بیعت عقبہ میں شریک تھے ابن اسحاق نے انھیں بیعت عقبہ اولیٰ کے 12 افراد میں شامل رکھا ہے اور یہ تمام غزوات میں حضور صلی اللہ علیہ وسلم کے ہمراہ شریک رہے ہیں اور جنگ یمامہ میں شہید ہوئے۔

ان کی حدیث زید بن اسلم سے مروی ہے عبد الرحمن بن زید بن اسلم نے اپنے والد سے انھوں نے عقبہ بن عامر سلمی سے روایت کی ہے کہ وہ کہتے تھے میں رسول خداصلی اللہ علیہ وسلم کے پاس اپنے لڑکے کو لیے ہوئے آیااوروہ بہت کم سن تھامیں نے آپ سے عرض کیاکہ میرے والدین آپ پرفداہوں میرے لڑکے کو کچھ دعائیں تعلیم کردیجیے کہ اس کے وسیلے سے اللہ سے دعاکیاکرے اوراس پرآسانی ہوتوآپ نے فرمایااے لڑکے کہو اللہم انی اسئلک صحۃ فی ایمان وایماناً فی حسن خلق وصلاحاً یتبعہ نجاح۔(یااللہ میں تجھ سے صحت بحالت ایمان، ایمان بحالت حسن خلق اورصلاح جس کے بعد نجات ہو چاہتاہوں) ان کا تذکرہ ابوعمراورابونعیم اورابوموسیٰ نے لکھاہے مگرابوموسیٰ نے کہاہے کہ ان کو ابونعیم نے جہنی سے علاحدہ بیان کیاہے۔ابوموسی نے کہاکہ عقبہ بن عامر بن نابی سلمی انصاری ہیں جو صحابی تھے واقعہ یمامہ میں شہیدہوئے تھے۔

ابوموسی کایہ کہناکہ ابونعیم نے ان کوجہنی سے علاحدہ لکھاہے اس امرپردلالت کرتا ہے کہ انھوں نے شک کیاکہ کیاوہ دونوں ایک ہی ہیں یا دوشخص ہیں اسی وجہ سے انھوں نے ابونعیم پر حوالہ کیایاانھوں نے ان کا تذکرہ ابن مندہ میں نہیں پایاتوگمان کیادونوں کوکہ ایک ہی شخص ہیں لیکن ابونعیم کی اتباع کے سبب سے ان کاتذکرہ لکھ کرانھیں پرحیلہ کیا۔حالاں کہ یہ عقبہ دو شخص ہیں شاید ابوموسی نے یہ نہیں دیکھاکہ ابونعیم نے ان کے حق میں یہ ذکرکیاہے کہ یہ غزوۂ بدراور(بیعت) عقبہ میں شریک تھے ان پر اشتباہ ہوااورکیونکرابونعیم وغیرہ نے ان عقبہ کوعقبہ جہنی سے الگ نہ بیان کیاحالاں کہ وہ جہنی کے علاوہ ہیں اوران سے قدرومرتبہ میں بہت بزرگ اوراعلیٰ ہیں عقبہ اولی اور بدر اوراحد میں شریک تھے۔

اورتمام مشاہدمیں شریک تھے ہم کوابوجعفر نے اپنی سندکے ساتھ یونس سے انھوں نے ابن اسحاق سے نقل کرکے ان لوگوں کے نام روایت کیے ہیں جو عقبہ اولیٰ میں شریک تھے پس بارہ آدمیوں کوذکرکیاہے ان میں عقبہ بن عامرکوبھی ذکرکیاہے اوران کا نسب مثل اول کے ایمان کے برابر بیان کیاہے ابن اسحق نے کہاہے کہ جو لوگ بدرمیں شریک تھے ان میں عقبہ بن عامربھی تھے جو بنی سلمہ کے خاندان سے تھے پس اس قول سے اوراس کے علاوہ سے ظاہرہوگیاکہ یہ عقبہ جہنی کے علاوہ ہیں واللہ اعلم اورزیدبن اسلم کی حدیث ان سے مرسل ہے کیوں کہ انھوں نے عقبہ کونہیں پایاتھا شاید یہی وجہ تھی کہ ابوموسیٰ کو وہم پیداہوگیاکہ یہ جہنی ہیں اوران کا نسب ابن کلبی نے انصار میں بیان کیاہے مثل ابونعیم اورابن مندہ کے کہ ان دونوں کے پہلے تذکرہ میں بیان ہوااورابن اسحاق کے مانند پس یہ انصاری اصل ہیں اوروہ عقبہ پہلے والے جہنی ہیں۔

## حوالہ جات

## سانچے

زمرہ:شہداء جنگ یمامہ
زمرہ:اصحاب بیعت عقبہ
زمرہ:اصحاب احد
زمرہ:اصحاب خندق
زمرہ:اصحاب بدر
زمرہ:12ھ کی وفیات
شدید تنگ تنفسی کیفیت

**شدید تنگ تنفسی کیفیت**  ایک وائرس پر مبنی مرض ہے۔ اس کا مصدر شدید تنگ تنفسی کیفیت کا کورونا وائرس (سارس کوو یا سارس کوو-1) ہے۔ اس مرض کو انگریزی حروف تہجی کے مطابق سارس بھی کہا جاتا ہے۔ یہ بیماری کی کیفیت کی وجہ سے 2002ء-2004ء سارس کا پھیلاؤ وجود میں آیا۔ 2017ء کے اواخر میں چینی سائنسدانوں نے اسے ایشیائی تاڑ کے درخت کی بلیوں سے لے کر غاروں میں بسنے والے یوننان کے گھڑ نعلی چمگاڈروں میں پایا۔

## کورونا وائرس سے موازنہ
چین میں 2003ء میں کثرت سے پھیلنے والی سارس بیماری بھی کورونا وائرس کی ایک قسم تھی جس نے 26 ممالک کو متاثر کیا تھا۔ اس کے مقابلے میں کورونا وائرس ایک نیا وائرس ہے جو اگر چیکہ بہت سے ممالک میں پھیلا ہے اور بھلے ہی اس سے بین الاقوامی طور پر کہیں زیادہ لوگ متاثر ہوئے ہیں، مگر اس کی وجہ سے متاثرین کے تناست کے لحاظ سے کافی کم اموات ہوئی ہیں، اگر چیکہ اعداد و شمار اس کے مجموعی اعتبار سے کافی زیادہ ہیں اور اثرات بھی کافی خطرناک طور پر عالمی منظر پر پھیلے ہیں۔

## مزید دیکھیے
* کورونا وائرس

## حوالہ جات
ایشیائی تاڑ کے درخت کی بلی

تصغیر|ایشیائی تاڑ کے درخت کی بلی ایک درخت سے جھانکتی ہوئی دیکھی جا سکتی ہے۔
**ایشیائی تاڑ کے درخت کی بلی**  جنوبی اور جنوب مشرقی ایشیا میں پائے جانے والے جانوروں کی اقسام میں سے ایک ہے۔ اس جانور کے وجود کو زبر دست خطرہ انڈونیشیا میں ہے۔ یہاں یہ غیر قانونی شکار اور غیر قانونی جنگلی جانوروں کی تجارت کے چلن سے متاثر ہوتی ہے۔ انڈونیشیا میں خریدار اسے کوپی لوواک کے حصول کے لیے استعمال کرتے ہیں۔ یہ ایک قسم کی مہنگی چائے ہے جس کے صحیح لطف کے حصول کے لیے یہ ضروری ہوتا ہے کہ یہ جانور اس اس مخصوص قسم کی کافی کے بیجوں کو کھائے اور انھیں فضلات کے راستے باہر کرے۔ یہ کافی مہنگی ترین کافیوں میں سے ایک ہے۔ ایشیائی تاڑ کے درخت کی بلیوں کے بارے میں یہ بھی دعوٰی کیا گیا ہے کہ یہ گھڑ نعلی چمگاڈروں میں پائے جانے والی شدید تنگ تنفسی کیفیت کو انسانوں کے بیچ پہنچنے میں پُل کا کام کرتی ہیں۔
 

## مزید دیکھیے
* شدید تنگ تنفسی کیفیت
* کوپی لوواک

## حوالہ جات

زمرہ:جنوب مشرقی ایشیا کے ممالیہ
زمرہ:جنوبی ایشیا کے ممالیہ
زمرہ:سرخ فہرست کے کم تشویشناک انواع
زمرہ:ویکی ڈیٹا سے مختلف مختصر وضاحت
زمرہ:بھوٹان کے ممالیا
زمرہ:نیپال کے ممالیا
زمرہ:بنگلہ دیش کے ممالیا
زمرہ:سری لنکا کے ممالیا
زمرہ:فلپائن کے ممالیا
زمرہ:بھارت کے ممالیا
زمرہ:انڈونیشیا کے ممالیا
زمرہ:کمبوڈیا کے ممالیا
زمرہ:چین کے ممالیا
زمرہ:تھائی لینڈ کے ممالیا
زمرہ:برما کے ممالیا
زمرہ:برونائی کے ممالیا
زمرہ:ملائیشیا کے ممالیا
زمرہ:لاؤس کے ممالیا
زمرہ:ویتنام کے ممالیا
ترک تاریخ کا خط زمانی

ترکی کی تاریخ ملاحظہ کریں۔ سلطنتِ روم ، سلطنت عثمانیہ اور جمہوریہ ترکی کو بھی دیکھیں ۔

## گیارہویں صدی

## 12 ویں صدی

## 13 ویں صدی

## 14 ویں صدی

## 15 ویں صدی

## سولہویں صدی

## 17ویں صدی

## 18 ویں صدی

## 19 ویں صدی

## 20 ویں صدی

## 21 ویں صدی

## مزید دیکھیے

* سلطنت عثمانیہ کی ٹائم لائن
* جمہوریہ ترکی کی ٹائم لائن

; ترکی میں شہر

* انقرہ کی ٹائم لائن
* برسا کی ٹائم لائن
* استنبول کی ٹائم لائن

## حوالہ جات

## کتابیات
 

* 
* 
* 
* 
* 

## بیرونی روابط

* 
* 

زمرہ:ترک خط زمانی
زمرہ:ترکیہ کی تاریخ متعلقہ فہرستیں
زمرہ:سالہائے ترکیہ
زمرہ:ویکی ڈیٹا سے مطابقت رکھنے والی مختصر تفصیل
گھڑ نعلی چمگاڈر

تصغیر|گھڑ نعلی چمگاڈر
**گُھڑ نعلی چمگاڈر**  قد و قامت میں چھوٹے اور درمیانی خرد چمگاڈر ہوتے ہیں۔ ان کے وزن  4–28 ہوا کرتے ہیں۔  ان کے داہنے پہلو کی لمبائی 30–75 ملی میٹر ہوتی ہے۔ ان کے سر سے لے کر باقی جسم کی وسعت 35–110 ملی میٹر ہوتی ہے۔ اس کی چمڑی ملائم، لمبی اور نرم ہونی ہے، جیسا کہ اس کٰی مختلف انواع میں دیکھا گیا ہے۔ یہ قسم لالی اور بھورے پن، سیاہ رنگ سے بھری یا ہلکے سنترے اور لالی والے رنگوں میں پائی جاتی ہے۔ ان کی اوسط حین حیات چھ سے سات سال ہوتی ہے، تاہم عظیم تر گھڑ نعلی چمگاڈر تیس سال سے زیادہ عرصے کی زندگی جی چکا ہے۔ گھڑ نعلی چمگاڈر انسانوں کے لیے کچھ جغرافیائی خطوں میں بیماری کے مصدر، غذا کے ذریعے اور روایتی طب کے طور پر رہ چکے ہیں۔ یہ جانور دنیا مختلف خطوں میں پائے جاتے ہیں۔

ووہان انسٹیوٹ آف وائرولوجی نے 2005ء میں کورونا وائرس سے متعلق ایک تحقیقی مقالہ شائع کیا تھا ۔ اس میں بتایا گیا تھا کہ کورونا وائرس کو گھڑ نعلی چمگاڈر نے پھیلایا ہے ۔ 2015ء میں اس کو *بیٹ کورونا* یا *چمگاڈری کورونا*  کا نام دیا گیا تھا ۔ 2019 کے آخری مہینوں میں ووہان انسٹیوٹ نے نئے قسم کے کورونا وائرس کی پہچان کی تھی ۔ اس کا نام سارس سی او وی ٹو یا کووڈ 19 رکھا تھا۔    
 
## مزید دیکھیے
* چمگاڈر

## حوالہ جات

زمرہ:ممالیہ خاندان
زمرہ:ویکی ڈیٹا سے مطابقت رکھنے والی مختصر تفصیل
کویسچن بینک

**کویسچن بینک**  سے دو باتیں مراد ہو سکتی ہیں۔ اس میں وہ تمام سوالات شامل ہو سکتے ہیں جنھیں کسی امتحانی سافٹ ویئر کی مدد سے تیار کیا گیا ہے (بہ شمول وہ امتحانات)۔ اس میں کسی ایک امتحان کے سارے سوالات بھی ہو سکتے ہیں۔

ان میں دونوں میں سے اول الذکر کسی امتحانی مضمون کے نصاب یا تدریسی کتب وغیرہ کی مدد سبھی ممکنہ سوالات کے مجموعے کو کہا جاتا ہے، جو امتحانات میں آتے ہیں۔ مثلًا جغرافیہ کے مضمون میں بھارت کے ساتھ ساتھ ملک کی سبھی ریاستوں اور مرکزی زیر انتظام علاقہ جات کے علاوہ سبھی اہم شہروں کی معلومات اس کویسچن بینک کا حصہ ہوتی ہیں۔

ثانی الذکر، جو کسی ایک امتحان کے سارے سوالات سے تعلق رکھتا ہے، یہ دراصل نقل نویسی سے بچنے کی حمکت عملی ہے۔ مثلًا اکثر کسی امتحان میں 50 ہمہ اختیاری سوالات درج ہوں، جن میں ہر سوال کے چار ممکنہ جوابات ہوں، تو ایسی صورت میں ایک سافٹ ویئر کی مدد لی جاتی ہے اور ایک پرچہ سوالات کو چار یا مزید زیادہ شکلوں میں پیش کیا جاتا ہے۔ ہر پرچہ سوالات کا کوڈ ہوتا ہے۔ کسی کا سوال نمبر ایک دوسرے شخص کا سوال نمبر 14 ہو سکتا ہے، ایضًا کسی کے سوال نمبر دو دوسرے شخص کا سوال نمبر 32 ہو سکتا ہے۔ اس طرح کی حکمت عملی سے نقل نویسی سے بچا جا سکتا ہے۔

## مزید دیکھیے
* امتحان

## حوالہ جات

زمرہ:امتحانات
غیر قانونی شکار

[تصغیر|ملک [میڈگاسکر میں سیدھا رخ سفید لیمور کے دو غیر قانونی شکاری اسے گوشت کے لیے مار دیتے ہیں۔ ]]
**غیر قانونی شکار**  سے مراد غیر قانونی یا غیر مجاز انداز میں جنگلی جانوروں کا شکار یا ان کا پکڑا۔ یہ اکثر حقوق زمین سے تعلق رکھتا ہے۔ کسی دور میں یہ شکار کا سہارا از حد غریب کاشت کار لیتے تھے، تا کہ ان کی گذر بسر ممکن ہو سکے اور انھیں بھر پور غذا مل سکے۔ یہ عمومًا رؤسا اور علاقائی حاکموں کے دائرۂ کار میں تھا کہ وہ کسی مقام پر شکار کے لیے جاتے تھے، جب کہ دیگر لوگ اس حق سے محروم تھے۔

 بر صغیر میں کئی نواب اور راجا مہاراجا اپنے مدد گاروں کے ساتھ جا کر اکثر شیر اور دیگر جنگلی جانوروں کا شکار کرتے تھے۔ یہ لوگ شیر اور چیتے کا شکار کر کے ان جانوروں کے جسم سے پورا گوشت نکال دیتے تھے اور اس میں گھاس بھر کر یاد گار کے طور پر رکھتے تھے۔ موجودہ طور پر شیروں اور چیتوں کی آبادی دنیا میں محدود ہے، اس لیے کسی کا بھی ان جانوروں کا شکار کرنا غیر قانونی ہے۔ اس کے علاوہ جنگلی جانوروں کا سجاوٹی اور طبی مقاصد کے لیے بھی شکار کیا جاتا ہے۔ جاپان کے دار الحکومت ٹوکیو میں کچھ عالی شان ہوٹلوں میں خاص طور پر شیر کے عضو تناصل کا شوربا فراہم کیا جاتا ہے۔ صارفین یا تو محض شوربے کے ساتھ مطمئن ہو سکتے ہیں یا وہ اس شوربے کے ساتھ شیر کے عضو تناسل کا ایک حصہ بھی طلب کر سکتے ہیں۔ یہ دونوں ہی غذائیں مہنگی بکتی ہیں اور ان میں سے ثانی الذکر زیادہ مہنگی ہوتی۔ اس کی وجہ یہ ہے کہ یہ مانا جاتا ہے شیر کا عضو تناسل قوت مردانگی کو موسم سرما میں مزید بڑھا دیتا ہے۔ اسی طرح دنیا کے کئی حصوں میں لوگ ہاتھی دانت کے لیے ہاتھیوں کا شکار کرتے ہیں۔ اسی طرح لوگ دیوقامت پانڈا کا بھی شکار کرتے ہیں، جس کی وجہ فر کے لیے اس جانور کا قتل ہے، اگر چیکہ لوگ اس جانور کو نہیں کھاتے ہیں، کیوں کہ یہ تصور رائج ہے کہ اس جانور میں قوت باہ کا عنصر بہت کم ہے، کیوں کہ جانور اولًا سست جو ہے اور ثانیًا، اس کی قوت باہ کم زور ہوتی ہے اور وہ پورے سال صرف ایک بار ملاپ کرتا ہے اور جوڑے بناتا ہے۔ ان کے علاوہ بھی کئی اور جانوروں کا غیر قانونی طور پر شکار دنیا بھر میں ہوتا رہتا ہے، جن میں ہرن، بارہ سنگھا، دریائی گھوڑا، مگر مچھ وغیرہ شامل ہیں۔

## مزید دیکھیے
* جنگلی جانور

## حوالہ جات

زمرہ:ویکی ڈیٹا سے مختلف مختصر وضاحت
زمرہ:خطرہ زدہ انواع
زمرہ:ماحولیاتی مسائل
زمرہ:منظم جرائم بلحاظ سرگرمی
زمرہ:غیر قانونی پیشے
زمرہ:شکار
زمرہ:فطرت کا تحفظ
زمرہ:جانوروں کا قانون
زمرہ:چوری
نعمان بن عمرو

**نعمان بن عمرو** بیعت عقبہ ثانیہ میں شریک صحابی تھے
پورا نام نعمان بن عمرو بن رفاعة بن سواد اور ایک روایت میں رفاعہ بن حارث بن سواد بن مالک بن غنم بن مالک بن نجار انھیں نعیمان بھی کہتے تھے بیعت عقبہ ثانیہ میں 75 افراد میں یہ بھی موجود تھے رسولِ کریم صلی اللہ علیہ وسلم کے ساتھ تمام غزوات میں شامل رہے بقول واقدی انھوں نے امیر معاویہ کے دورِ خلافت میں وفات پائی۔ 
## حوالہ جات

زمرہ:اصحاب بیعت عقبہ